દેશની બેન્કીગ સિસ્ટમાં ફસાયેલા કરજ (એનપીએ)ના કચરાને સાફ કરવાની ભારતીય રિઝર્વ બેન્કની ઝુંબેશને કેટલી સફળતા મળે છે તે તો આવનારો સમય બતાવી દેશે પરંતુ અત્યારે આ સમસ્યા વધુ ગુંચવાતી નજરે પડી રહી છે. અલ્હાબાદ હાઈકોર્ટે બેન્કનું કરજ નહી ચૂકવનારી વીજળી કંપનીઆેને વધુ રાહત આપવાથી સાફ ઈનકાર કરી દીધો છે. કોર્ટના આ નિર્ણય બાદ તેમાંથી દોઢ ડઝન કરતાં વધુ વીજ કંપનીઆેને દેવાળિયા જાહેર કરવા માટે નેશનલ કંપની લો-ટ્રિબ્યુનલ (એનસીએલટી)માં કેસ દાખલ કરાવી શકે છે. આમ તો કોર્ટમાં 34 કંપનીઆે ગઈ હતી. કેન્દ્ર સરકાર આખા મામલા પર બાજનજર રાખીને બેઠી છે. ગુંચવાડાનો ઉકેલ લાવવા માટે સરકાર, બેન્કો અને આરબીઆઈ વચ્ચે વિચાર-વિમર્શ ચાલી રહ્યાે છે.